3 หุ้นตัวจี๊ดทำเซอร์ไพรส์เข้า SET50 ฟาก JAS-SAWAD ไม่ติดโผ
เปิดชื่อ 3 หุ้นตัวจี๊ดทำเซอร์ไพรส์ตลาดฯ มีชื่อเข้าคำนวณ SET50/SET100 ฟาก JAS-SAWAD ไม่ติดโผ
20 มิ.ย. 2560

ผู้สื่อข่าวรายงานว่า หลังจากที่ ตลาดหลักทรัพย์แห่งประเทศไทย (ตลท.) ได้ประกาศรายชื่อหลักทรัพย์ที่จะใช้คำนวณดัชนี SET50 ดัชนี SET100 ดัชนี SETHD และ ดัชนี sSET ในช่วงครึ่งปีหลัง (1 กรกฎาคม – 31 ธันวาคม) ของปี 2560 ไปแล้วเมื่อวันที่ 16 มิ.ย.ที่ผ่านมา นั้น
จากการสำรวจพบว่า หลักทรัพย์ที่ถูกคัดเลือกนำเข้ามาคำนวณใน SET50/SET100 สวนความคาดหมายของตลาดฯ ได้แก่ RATCH ซึ่งถูกคัดเลือกเป็นหลักทรัพย์ที่จะใช้คำนวณใน SET50 นอกจากนี้ยังมีหลักทรัพย์ SCCC และ MONO ซึ่งถูกคัดเลือกเข้าเป็นหลักทรัพย์ที่จะใช้คำนวณใน SET100
ขณะที่เป็นที่น่าสังเกตุว่า บริษัทจัสมิน อินเตอร์เนชั่นแนล จำกัด (มหาชน) หรือ JAS และ บริษัท ศรีสวัสดิ์ พาวเวอร์ 1979 จำกัด (มหาชน) หรือ SAWAD นั้น ไม่มีชื่ออยู่ในหลักทรัพย์ที่ถูกนำเข้าคำนวณทั้ง SET50 และ SET100
โดย บล.โนมูระ พัฒนสิน ระบุในบทวิเคราะห์ โดยแนะนำกลยุทธ์ ให้เน้นหุ้น Laggard ที่ถูกนำเข้าคำนวณ SET50/100 คือ BJC หรือหุ้นที่เป็น Positive Surprise เข้ามาสวนความคาดหมายของตลาดคือ RATCH, SCCC, MONO
 
สำหรับดัชนี SET50 มีหลักทรัพย์เข้าใหม่ 7 หลักทรัพย์ ประกอบด้วย บริษัท เบอร์ลี่ ยุคเกอร์ จำกัด (มหาชน) หรือ BJC, บริษัท บ้านปู เพาเวอร์ จำกัด (มหาชน) หรือ BPP, บริษัท พลังงานบริสุทธิ์ จำกัด (มหาชน) หรือ EA, บริษัท เมืองไทย ลิสซิ่ง จำกัด (มหาชน) หรือ MTLS
รวมทั้ง บริษัท ผลิตไฟฟ้าราชบุรีโฮลดิ้ง จำกัด (มหาชน) หรือ RATCH, บริษัท ปูนซีเมนต์นครหลวง จำกัด (มหาชน) หรือ SCCC และ บริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO
โดยหลักทรัพย์ที่ถูกคัดออกได้แก่ บริษัท การบินกรุงเทพ จำกัด (มหาชน) หรือ BA, บริษัท บางจาก คอร์ปอเรชั่น จำกัด (มหาชน) หรือ BCP, บริษัท โรงแรมเซ็นทรัลพลาซา จำกัด (มหาชน) หรือ CENTEL
อีกทั้ง บริษัท ช.การช่าง จำกัด (มหาชน) หรือ CK, บริษัท พีทีจี เอ็นเนอยี จำกัด (มหาชน) หรือ PTG, บริษัท การบินไทย จำกัด (มหาชน) หรือ THAI,บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA
 
ส่วนดัชนี SET100 มีหลักทรัพย์เข้าใหม่ 13 หลักทรัพย์ ได้แก่ บริษัท อนันดา ดีเวลลอปเม้นท์ จำกัด (มหาชน) หรือ ANAN, บริษัท บีซีพีจี จำกัด (มหาชน) หรือ BCPG, บริษัท เบอร์ลี่ ยุคเกอร์ จำกัด (มหาชน) หรือ BJC, บริษัท บ้านปู เพาเวอร์ จำกัด (มหาชน) หรือ BPP, บริษัท พลังงานบริสุทธิ์ จำกัด (มหาชน) หรือ EA
รวมทั้งบริษัท จีเอฟพีที จำกัด (มหาชน) หรือ GFPT, บริษัท มาลีกรุ๊ป จำกัด (มหาชน) หรือ MALEE, บริษัท เมก้า ไลฟ์ไซแอ็นซ์ จำกัด (มหาชน) หรือ MEGA, บริษัท โมโน เทคโนโลยี จำกัด (มหาชน) หรือ MONO, บริษัท โพลีเพล็กซ์ (ประเทศไทย) จำกัด (มหาชน) หรือ PTL, บริษัท ผลิตไฟฟ้าราชบุรีโฮลดิ้ง จำกัด (มหาชน) หรือ RATCH, บริษัท ปูนซีเมนต์นครหลวง จำกัด (มหาชน) หรือ SCCC และบริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK
โดยหลักทรัพย์ที่ถูกคัดออกได้แก่ บริษัท ฮานา ไมโครอิเล็คโทรนิคส จำกัด (มหาชน) หรือ HANA, บริษัท อิชิตัน กรุ๊ป จำกัด (มหาชน) หรือ ICHI, บริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC บริษัท คาร์มาร์ท จำกัด (มหาชน) หรือ KAMART ,บริษัท อาร์เอส จำกัด (มหาชน) หรือ RS, บริษัท สามารถคอร์ปอเรชั่น จำกัด (มหาชน) หรือ SAMART
อีกทั้ง บริษัท สแกน อินเตอร์ จำกัด (มหาชน) หรือ SCN, บริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP, บริษัท เอสพีซีจี จำกัด (มหาชน) หรือ SPCG, บริษัท ทีทีซีแอล จำกัด (มหาชน) หรือ TTCL, บริษัท ทีทีดับบลิว จำกัด (มหาชน) หรือ TTW, บริษัท โรงพยาบาลวิภาวดี จำกัด (มหาชน) หรือ VIBHA, บริษัท วนชัย กรุ๊ป จำกัด (มหาชน) หรือ VNG